Document ID: 31987D0578

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 27ης Νοεμβρίου 1987
για τη βελτίωση της αποτελεσματικότητας των γεωργικών διαρθρώσεων στην Ιταλία, περιοχή Basilicata, σύμφωνα με τον κανονισμό (ΕΟΚ) αριθ. 797/85 του Συμβουλίου
(Το κείμενο στην ιταλική γλώσσα είναι το μόνο αυθεντικό)
(87/578/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 σχετικά με τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 25,
Εκτιμώντας:
ότι η ιταλική κυβέρνηση κοινοποίησε, σύμφωνα με το άρθρο 24 παράγραφος 1 δεύτερο εδάφιο, την απόφαση αριθ. 1021 της 17ης Μαρτίου 1987 της περιοχής Basilicata σχετικά με τη χορήγηση ετήσιων εξισωτικών αποζημιώσεων·
ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή θα πρέπει να αποφασίσει εάν, ανάλογα με το κατά πόσο συμφωνούν οι εν λόγω διατάξεις με τον προαναφερθέντα κανονισμό και λαμβανομένων υπόψη των στόχων του κανονισμού αυτού καθώς και οι απαραίτητες σχέσεις μεταξύ των διαφόρων μέτρων, πληρούνται οι όροι για τη χρηματοδοτική συμμετοχή της Κοινότητας·
ότι οι προαναφερθείσες διατάξεις ανταποκρίνονται στους όρους και στο στόχο του κανονισμού (ΕΟΚ) αριθ. 797/85·
ότι έχει ζητηθεί η γνώμη της επιτροπής Γεωργικού Ταμείου Προσανατολισμού και Εγγυήσεων σχετικά με τα χρηματοδοτικά θέματα ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διατάξεις για την εφαρμογή του κανονισμού (ΕΟΚ) αριθ. 797/85 που αποτελούν αντικείμενο της απόφασης αριθ. 1021 της 17ης Μαρτίου 1987 της περιοχής Basilicata και που διαβιβάστηκαν από την ιταλική κυβέρνηση στις 4 Ιουνίου 1987, πληρούν τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του εν λόγω κανονισμού.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 27 Νοεμβρίου 1987.

Labels: 18
6